CELEX: 
Language: da
Date: 2022-01-25 00:00:00
Title: KOMMISSIONENS GENNEMFØRELSESFORORDNING (EU) / om ændring af Kommissionens gennemførelsesforordning (EU) 2019/1859 om regler for anvendelsen af artikel 10 i Europa-Parlamentets og Rådets forordning (EU) 2019/1242 for så vidt angår indsamlingen af visse data

KOMMISSIONENS GENNEMFØRELSESFORORDNING (EU) …/…
            
            
               af 25.1.2022
            
            
               om ændring af Kommissionens gennemførelsesforordning (EU) 2019/1859 om regler for anvendelsen af artikel 10 i Europa-Parlamentets og Rådets forordning (EU) 2019/1242 for så vidt angår indsamlingen af visse data
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2019/1242 af 20. juni 2019 om fastsættelse af præstationsnormer for nye tunge køretøjers CO2-emissioner og om ændring af Europa-Parlamentets og Rådets forordning (EF) nr. 595/2009 og (EU) 2018/956 og Rådets direktiv 96/53/EF
                  1
               , særlig artikel 10, og
            
            
               ud fra følgende betragtninger:
            
            
               (1)Ved artikel 1 i Kommissionens gennemførelsesforordning (EU) 2019/1859
                  2
                forpligtes fabrikanter til for visse nye tunge køretøjer at overvåge og indberette den kommaseparerede fil, som genereres af det i artikel 5, stk. 1, litra a), i forordning (EU) 2017/2400
                  3
                omhandlede simuleringsværktøj i udgaven med grafisk brugergrænseflade, og som skal have samme navn som arbejdsfilen samt filtypenavnet .vsum og omfatte aggregerede resultater pr. simuleret opgaveprofil og betingelse for nyttelast ("sum exec-datafil"). 
            
            
               (2)Denne forpligtelse er med tiden blevet forskudt hvad angår simuleringsdatoen for køretøjerne, idet fristen for indberetning af de tidligste simuleringsdatoer (mellem den 1. januar 2019 og den 30. september 2019) var den af de to i gennemførelsesforordning (EU) 2019/1859 fastsatte indberetningsdatoer, der lå senest, for at tage højde for, at fabrikanterne af årsager, der lå uden for deres kontrol, kunne være nødt til at gentage simuleringen for køretøjer, der falder ind under dette batch.
            
            
               (3)Evalueringen af de data, der er indsamlet for den første indberetningsperiode, for hvilken fristen var den 30. september 2020, har i mellemtiden bekræftet, at analysen på grundlag af det første sæt sum exec-datafiler, der er modtaget i henhold til artikel 1, stk. 2, litra a), i gennemførelsesforordning (EU) 2019/1859, giver stabile resultater. Det er derfor ikke længere nødvendigt at forpligte fabrikanterne til at indberette de i artikel 1, stk. 2, litra b), i gennemførelsesforordning (EU) 2019/1859 omhandlede data, og dette litra bør udgå.
            
            
               (4)Gennemførelsesforordning (EU) 2019/1859 bør derfor ændres.
            
            
               (5)Foranstaltningerne i denne forordning er i overensstemmelse med udtalelse fra Udvalget for Klimaændringer —
            
            
               VEDTAGET DENNE FORORDNING:
            
            
               Artikel 1 
                  Ændring af gennemførelsesforordning (EU) 2019/1859
            
            
               Artikel 1, stk. 2, litra b) i gennemførelsesforordning (EU) 2019/1859 udgår.
            
            
               Artikel 2
            
            
               Denne forordning træder i kraft på tredjedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
         
         
            
               Udfærdiget i Bruxelles, den 25.1.2022.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
            
                     
                  
               
         
         
            
                  
                     (1)
                  
                        EUT L 198 af 25.7.2019, s. 202. 
               
               
                  
                     (2)
                  
                        Kommissionens gennemførelsesforordning (EU) 2019/1859 af 6. november 2019 om regler for anvendelsen af artikel 10 i Europa-Parlamentets og Rådets forordning (EU) 2019/1242 for så vidt angår indsamlingen af visse data (EUT L 286 af 7.11.2019, s. 10).
               
               
                  
                     (3)
                  
                        Kommissionens forordning (EU) 2017/2400 af 12. december 2017 om gennemførelse af Europa-Parlamentets og Rådets forordning (EF) nr. 595/2009 for så vidt angår bestemmelse af CO2-emissioner og brændstofforbrug for tunge køretøjer og om ændring af Europa-Parlamentets og Rådets direktiv 2007/46/EF og Kommissionens forordning (EU) nr. 582/2011 (EUT L 349 af 29.12.2017, s. 1).